Okresná prokuratúra Martin 
Vajanského nám. 1, 036 80 Martin 1 	

Sp. zn. : 3 Pv 77/12/5506	Martin, 7.11.2013
EEČ : 2-40-249-2013

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Martin
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Martin zo dňa 6.8.2012, spisová značka 3 Pv 77/12/5506, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 13.02.2012 v doobedňajších hodinách bola príslušníkmi Okresného riaditeľstva PZ, odbor kriminálnej polície Martin vykonaná akcia s názvom ,,Čistý vzduch" p. č. 1/2012 v Sučanoch na ulici Komenského v Bilingválnom gymnáziu XXXXX, kde v 3. B triede po predchádzajúcom poučení a výzve na vydanie omamných a psychotropných látok, jedov alebo prekurzorov, študent 3. ročníka XXXXX, nar. XXXXX pracovníkom kriminálnej polície uviedol, že má pri sebe marihuanu, následne bol predvedený na Obvodné oddelenie PZ v Sučanoch, kde podľa § 89 ods. 1/ Trestného poriadku dobrovoľne vydal poverenému príslušníkovi PZ plastové vrecúško s kúskami sušenej neznámej látky rastlinného pôvodu o celkovej hmotnosti 0,8 g, ktorá bola zaslaná na skúmanie Kriminalisticko - expertíznemu ústavu PZ v Slovenskej Ľupči, kde na základe znaleckého posudku KEÚ PZ pod č. PPZ-KEU-SL-EXP-2012/XXXXX bolo zaistené, že sa jedná o rastlinný materiál rodu Cannabis - konopa o hmotnosti 0,25 gramu, v ktorom bola zistená prítomnosť THC, účinnej látky konope v množstve väčšom ako 10 mg, predložené konope podľa KEÚ PZ predstavuje minimálne jednu obvyklú jednorazovú dávku drogy, ktorá je vedená v I. skupine omamných látok v zozname omamných látok a psychotropných látok uvedených v zákone č. 13/2004 Z. z.

Uznesením prokurátora Okresnej prokuratúry Martin zo dňa 6.8.2012, spisová značka 3 Pv 77/12/5506, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry Martin pod sp. zn. 1Pv 524/10 z 18.10.2010, právoplatným 26.10.2010, bolo trestné stíhanie obv. XXXXX, nar. 13.01.1962, stíhaného pre pokračujúci prečin nebezpečného vyhrážania podľa § 360 ods. 1, ods. 2 písm. b/ Tr. zákona, podmienečne zastavené a bola mu určená skúšobná doba v trvaní 30 (tridsať) mesiacov, ktorá uplynula dňa 26.04.2013.

Z vyžiadaných podkladov z Okresného úradu XXXXX, z lustrácie vyšetrovacích spisov, ako aj z odpisu registra trestov bolo zistené, že obv. XXXXX viedol v priebehu skúšobnej doby riadny život a nedopustil sa žiadneho protiprávneho konania, ktoré by odôvodňovalo rozhodnutie o pokračovaní v trestnom stíhaní. 

Vzhľadom na uvedené, obv. XXXXX splnil všetky zákonné podmienky uvedené v ust. § 217 ods. 1 Tr. por., a preto som rozhodol tak, ako je uvedené vo výrokovej časti tohto uznesenia. 

Právoplatnosťou tohto uznesenia, tak ako to vyplýva z ust. § 217 ods. 4 Tr. por., nastávajú účinky zastavenia trestného stíhania (§ 9 ods. 1 písm. e) Tr. por.).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Ťažiar
prokurátor